KLASA: 605-34/23-12/18

URBROJ: 359-04/3-23-1

Zagreb, 15. veljače 2023.

Na temelju članka 11. Zakona o Agenciji za mobilnost i programe Europske unije (Narodne novine 121/17) i članka 21. Statuta Agencije za mobilnost i programe Europske unije, ravnateljica Agencije za mobilnost i programe Europske unije mr. sc. Antonija Gladović donijela je

**ODLUKU**

**o odabiru sudionika za sudjelovanje na Aktivnosti umrežavanja u okviru programa Europske snage solidarnosti *International Solidarity Project Meet-up***

**2022-HR-NET-009**

**Članak 1.**

1. Ovom Odlukom odabiru se sudionici za sudjelovanje na treningu u okviru Aktivnosti umrežavanja pod nazivom „*International Solidarity Project Meet-up****“***(dalje u tekstu: „Aktivnost“).
2. Aktivnost iz stavka 1. ovog članka održat će se u Vilniusu, Litva, u razdoblju 2. - 5.3.2023.

**Članak 2.**

1. Za sudjelovanje u Aktivnosti iz članka 1. ove Odluke odabiru se sljedeći sudionici:
* **Ivana Hodak, za Javnu ustanovu Baraćeve špilje**
* **Petra Sinovčić, za udrugu Domine**
1. Sa sudionicima i korisnicima iz stavka 1. ovog članka Agencija za mobilnost i programe Europske unije (dalje u tekstu: „**Agencija“**) sklopit će ugovor, osim u slučaju kada se Aktivnost održava virtualno.

**Članak 3.**

1. Sljedeći sudionici nalaze se na rezervnoj listi:
* **Lucija Jedrejčić, za Centar za mlade Alarm Pazin**
* **Nikolina Matković, za organizaciju Ocean znanja**
* **Ivana Hajdinjak, za Mažoretkinje Nedelišća**
* **Roberta Špoljarić, za Centar za mlade Alarm Pazin**
1. Ako netko od odabranih sudionika iz članka 2. ove Odluke odustane od sudjelovanja na Aktivnosti, aktivirat će se sudionici s rezervne liste, prema redoslijedu navedenome u stavku 1. ovog članka.

**Članak 4.**

1. U svrhu sudjelovanja na Aktivnosti, Agencija će sudionicima financirati troškove prijevoza te, prema potrebi, troškove testiranja na SARS-CoV-2, izdavanja vize i smještaja.
2. U slučaju da se Aktivnost održava virtualno, Agencija sudionicima neće financirati troškove iz stavka 1. ovog članka.

**Članak 5.**

Ova Odluka stupa na snagu danom donošenja.

RAVNATELJICA

mr. sc. Antonija Gladović

**Dostaviti**:

1. Prijaviteljima
2. Odjelu za Europske snage solidarnosti
3. Pismohrani